**A 2022. március 31-ei Közgyűlés határozatai**

**82/2022. (III.31.) Kgy. számú határozat**

A Közgyűlés a 2022. március 31-ei ülés napirendjét az alábbiak szerint fogadta el:

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./ Javaslat a magyar önkormányzatiság helyreállítása, és a minőségi közszolgáltatások biztosítása érdekében szükséges, a Magyar Önkormányzatok Szövetsége által 2022. március 16. napján megfogalmazott legfontosabb lépésekről szóló 10 pontos döntés elfogadására**

**Előadó:** Dr. Nemény András polgármester

**3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**Előadók:**Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. László Győző alpolgármester

**Meghívottak:** Dr. Németh Gábor, a SZOVA Zrt. vezérigazgatója,

a SZOVA Szállodaüzemeltető Kft. ügyvezető igazgatója,

a SZOVA Projekt Kft. ügyvezető igazgatója

Krenner Róbert, a VASIVÍZ ZRt. vezérigazgatója

Kovács Márta, a Szombathelyi Távhőszolgáltató Kft. ügyvezetője

Horváth Zoltán, az AGORA Savaria Kulturális és Médiaközpont Kft. ügyvezetője

Bálint András, a Szombathelyi Képző Központ NKft. ügyvezetője

Németh Klára, a Fogyatékkal Élőket és Hajléktalanokat Ellátó Közhasznú NKft. ügyvezetője

Szabó Tibor András, a Weöres Sándor Színház NKft. ügyvezetője

Dr. Kovácsné Takács Klaudia, a Savaria Városfejlesztési NKft. ügyvezetője

Izer Gábor Nándor, a SZOMPARK Kft. ügyvezetője

Grünwald Stefánia, a Savaria Turizmus NKft. ügyvezetője

Jancsóné Sárdi Katalin, a Vas Megyei Temetkezési Kft. ügyvezetője

Taoufik Roland, a SZOMHULL NKft. ügyvezetője

**4./ Javaslat fejlesztésekkel kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

**5./ Javaslat a Szombathely Megyei Jogú Város területén végzett távhőszolgáltatásról szóló 8/2013.(III.6.) önkormányzati rendelet módosítására**

**Előadók:** Dr. Nemény András polgármester

Horváth Soma alpolgármester

Dr. Károlyi Ákos jegyző

**Meghívott:** Kovács Márta, a Távhőszolgáltató Kft. ügyvezető igazgatója

**6./ Javaslat 2021. évi belső ellenőrzések végrehajtásával kapcsolatos döntések meghozatalára**

**Előadó:** Dr. Károlyi Ákos jegyző

**7./ Javaslat közétkeztetéssel kapcsolatos döntés meghozatalára**

**Előadók:** Dr. Nemény András polgármester

Dr. László Győző alpolgármester

**8./ Javaslat háziorvosi praxissal kapcsolatos döntés meghozatalára**

**Előadók:** Dr. Nemény András polgármester

Dr. László Győző alpolgármester

**9./ Tájékoztató a lejárt határidejű közgyűlési határozatok végrehajtásáról**

**Előadó:** Dr. Károlyi Ákos jegyző

**10./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

**Előadó:** Dr. Károlyi Ákos jegyző

**Felelős:** Dr. Nemény András polgármester

**Határidő:** azonnal

**NYILVÁNOS ÜLÉS**

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**83/2022. (III.31.) Kgy. számú határozat**

Szombathely Megyei Jogú Város Önkormányzatának szándékában áll tulajdonába venni a magánberuházásban kiépített Fadrusz utcai és Tömjénhegy utcai utakat, illetve átvételt követően a szükséges burkolatfelújításokat elvégezni. A Közgyűlés felkéri a polgármestert, vizsgálja meg a Fadrusz utcát és Tömjénhegy utcát érintően a lakók által kiépített utak tulajdonba átvételének feltételeit és lehetőségét. A Közgyűlés felkéri a polgármestert, hogy ennek eredményét terjessze a Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** 2022. május havi Közgyűlés

**84/2022. (III.31.) Kgy. számú határozat**

Szombathely Megyei Jogú Város Önkormányzatának szándékában áll tulajdonába venni a Szombathelyi Újperinti Víziközmű Társulat által kiépített szennyvízátemelőt és a víziközművel érintett ingatlant. A Közgyűlés felkéri ezért a polgármestert, vizsgálja meg a szennyvízátemelő és a víziközművel érintett ingatlan önkormányzati tulajdonba vételének feltételeit. A Közgyűlés felkéri a polgármestert, hogy ennek eredményét terjessze a Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** 2022. május havi Közgyűlés

**85/2022. (III.31.) Kgy. számú határozat**

1. Szombathely Megyei Jogú Város Közgyűlése a „Javaslat a szociális és gyermekjóléti feladatok ellátására kötött megállapodások módosítására” című előterjesztést megtárgyalta és Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását az előterjesztés szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelősök:** Dr. Nemény András polgármester

Dr. László Győző alpolgármester

Dr. Czeglédy Csaba, a Szociális és Lakás Bizottság elnöke,

/az előkészítésért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** 2022. március 31. /az 1. pont vonatkozásában/

2022. április 29. /a 2. pont vonatkozásában/

**86/2022. ( III. 31.) Kgy. számú határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 83.§ (3)–(4) bekezdései alapján támogatja a Szombathelyi Tankerületi Központ által 2022. szeptember 1. napi hatállyal tervezett, alábbi Alapító Okirat módosításokat:

|  |  |  |  |
| --- | --- | --- | --- |
|  | Intézmény neve | Feladatellátási helye | Alapdokumentumot érintő változtatás |
| 1. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelés-Oktatást Végző Iskola | 9700 Szombathely,  Dózsa György utca 6. | a szakiskolai nevelés-oktatás alapfeladat esetében a kifutott, már nem oktatott szakképesítések törlése |
| 2. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelés-Oktatást Végző Iskola | 9700 Szombathely,  Dózsa György utca 6. | a készségfejlesztő iskolai nevelés-oktatás kerettantervek közé az „agyagtárgy készítő” és „kisegítő takarító” kerettantervek felvétele |
| 3. | Szombathelyi Művészeti Szakgimnázium és Technikum | 9700 Szombathely,  Paragvári utca 77. | képző- és iparművészeti munkatárs szakképesítés, Divatstílus- és jelmeztervező szakirány (02134001 tanulmányi terület) felvétele |
| 4. | Szombathelyi Művészeti Szakgimnázium és Technikum | 9700 Szombathely,  Paragvári utca 77. | klasszikus zenész II. szakképesítés, Hangkultúra szakirány (02154035 tanulmányi terület) felvétele |

1. A Közgyűlés kéri a Polgármestert, hogy a Közgyűlés által kialakított véleményről a Szombathelyi Tankerületi Központot tájékoztassa.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  /a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője/ |
| **Határidő:** | azonnal |

**87/2022. (III.31.) Kgy. sz. határozat**

1./ A Közgyűlés jóváhagyja a Weöres Sándor Színház Nonprofit Kft. és Szombathely Megyei Jogú Város Önkormányzata között 2008. január 11. napján létrejött, a színházi feladatok ellátására szóló megállapodás 4. pontjának az alábbi tartalommal történő módosítását:

„4. A Színház 2022. évi támogatásának ütemezése

* 1. A Színház 2022. évi előirányzata összesen: **504.399.191,- Ft**, amelyből az

**önkormányzati támogatás: 202.324.000,- Ft,**

**központi támogatás: 302.075.191,- Ft.**

2022. február 28. napjáig az önkormányzat a Színház részére 50.345.833,- Ft összeget utalt, így a **maradvány:** **454.053.358,- Ft.**

Fentiek okán a fennmaradó 454.053.358,- Ft összegű különbözet folyósítását az Önkormányzat - figyelembe véve a Színház ütemezési kérelmét - az alábbi részletekben teljesíti a Színház részére:

Támogatási összeg

2022. április hónap 222.000.000,-

2022. május 5. napjáig 124.075.191,-

2022. június 5. napjáig 22.000.000,-

2022. július 5. napjáig 22.000.000,-

2022. augusztus 5. napjáig 22.000.000,-

2022. szeptember 5. napjáig 22.000.000,-

2022. október 5. napjáig 8.000.000,-

2022. november 5. napjáig 6.978.167,-

2022. december 5. napjáig 5.000.000,-

**összesen: 454.053.358,- Ft**

**Bankszámlaszám: 11747006-20213273-00000000**

A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 4.§ (2) bekezdésében foglaltaknak eleget téve az igényelt támogatás céljának kormányzati funkciója: „082020 – színházak tevékenysége.”

2./ A Közgyűlés felhatalmazza a polgármestert a megállapodás módosításának az aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Szabó Tibor, a Weöres Sándor Színház Nonprofit Kft. ügyvezetője)

**Határidő**: azonnal (1. pont vonatkozásában)

2022. április 15. (2. pont vonatkozásában)

**88/2022. (III.31.) Kgy. számú határozat**

1. Az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Közgyűlés hozzájárul ahhoz, hogy az önkormányzat 2022. évi költségvetéséről szóló 2/2022. (III.1.) önkormányzati rendelet 13. mellékletében meghatározott „Polgármesteri keret” tételsor terhére a Perintparti Alapítvány részére 200.000,- Ft pénzeszköz átadásra kerüljön.

2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2022. április 15. (2. pont vonatkozásában)

**89/2022. (III.31.) Kgy. számú határozat**

A Közgyűlés **a Magyar Cserkészszövetségnek a szombathelyi 4751/5 hrsz.-ú, 29727 m² nagyságú, kivett épület, udvar megnevezésű ingatlan önkormányzati tulajdonban lévő 27733/29727 tulajdoni hányadára vonatkozóan fennálló ingyenes használati jogviszonyát** a nemzeti vagyonról szóló 2011. évi CXCVI. törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 15. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján **2028. december 31. napjáig terjedő határozott időtartamra meghosszabbítja.**

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert az ingyenes használatra vonatkozó szerződés módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**90/2022. (III.31.) Kgy. számú határozat**

Szombathely Megyei Jogú Város Közgyűlése a volt városi strand területén lévő, 2689/4 helyrajzi számú, kivett beépítetlen terület megnevezésű, 4.464 m2 alapterületű ingatlan önkormányzati tulajdonba kerülése tekintetében tett intézkedésekről szóló tájékoztatást az alábbi kiegészítéssel tudomásul veszi.

A Közgyűlés megismerte a Vasi Ingatlanfejlesztő Zrt. képviselőjének az ülésen ismertetett levelét a volt városi strand területén lévő, 2689/4 helyrajzi számú ingatlan önkormányzati tulajdonba kerülése tárgyában. A levélben foglaltakra tekintettel a Közgyűlés a terület visszavásárlására vonatkozó 40/2022. (II.24.) Kgy. számú határozat végrehajtására tűzött határidőt 2022. április 30. napjára módosítja, egyúttal az Önkormányzat megerősíti szándékát a terület visszavásárlása tekintetében, központi költségvetési forrás terhére.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**91/2022. (III.31.) Kgy. számú határozat**

Szombathely Megyei Jogú Város Közgyűlése a Wacław Felczak Alapítvány Dwa Bratanki pályázaton való részvételről szóló előterjesztést megtárgyalta, és utólag egyetért azzal, hogy az Önkormányzat abban részt vegyen.

**Felelős:** Dr. Nemény András, polgármester

(A végrehajtás előkészítéséért:

Dr. Kovács Előd, a Polgármesteri Kabinet vezetője)

**Határidő:** azonnal

**92/2022. (III.31.) Kgy. számú határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni a Magyar Fürdővárosok Szövetsége Egyesületnek és a Magyar Fürdővárosok Szövetsége Egyesületben Szombathely Megyei Jogú Város Önkormányzatának képviseletében eljáró Kozma Gábor urat a mai nappal visszahívja.
2. Szombathely Megyei Jogú Város Önkormányzata kötelezettséget vállal arra, hogy a Magyar Fürdővárosok Szövetsége Egyesület részére a 2021. évi tagdíjat, azaz 233.600 Ft összeget megfizeti.
3. A Közgyűlés felkéri a Polgármestert, hogy Szombathely Megyei Jogú Város Önkormányzatának a Magyar Fürdővárosok Szövetsége Egyesületből való kilépésével kapcsolatos intézkedéseket tegye meg, továbbá a tagságot megszüntető nyilatkozatot aláírja.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: 1. pont vonatkozásában azonnal

2. és 3. pontok vonatkozásában 2022. április 14.

***Kiegészítő beszámoló határozatai:***

**93/2022. (III.31.) Kgy. sz. határozat**

1. Szombathely Megyei Jogú Város Közgyűlése tudomásul veszi a szombathelyi 5903/4 hrsz-ú, természetben a Kiskar u. 6. szám alatt található, kivett ipartelep megnevezésű, 12.156 m2 területű ingatlan hasznosítására vonatkozó tájékoztatást.
2. A Közgyűlés felkéri a polgármestert, hogy a településrendezési szerződéssel, a településrendezési eszköz tervezett módosításával, a változtatási tilalom elrendelésével kapcsolatos önkormányzati szándékról tájékoztassa az érintetteket.
3. A Közgyűlés felkéri a polgármestert, hogy a 2. pontban foglaltakat dolgozza ki és terjessze a Közgyűlés elé.

**Felelős**: Dr. Nemény András polgármester

Dr. Károlyi Ákos jegyző

(végrehajtásért: Sütő Gabriella városi főépítész)

**Határidő:** 1.) pont vonatkozásában: azonnal

2.) pont. vonatkozásában: 2022. április 8.

3.) pont vonatkozásában: az adásvételi szerződés megkötését követő 60 nap

**94/2022. (III.31.) Kgy. sz. határozat**

Szombathely Megyei Jogú Város Közgyűlése a tudományos és innovációs, a technológiai és az ipari parkokról szóló 799/2021. (XII.28.) Korm. rendelet szerint benyújtandó „Technológiai Park" címpályázattal kapcsolatos tájékoztatást tudomásul veszi.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**95/2022. (III. 31.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Javaslat a magyar önkormányzatiság helyreállítása, és a minőségi közszolgáltatások biztosítása érdekében szükséges, a Magyar Önkormányzatok Szövetsége által 2022. március 16. napján megfogalmazott legfontosabb lépésekről szóló 10 pontos döntés elfogadására***

***Előadó:*** *Dr. Nemény András polgármester*

**96/2022. (III.31.) Kgy. sz. határozata**

Szombathely Megyei Jogú Város Önkormányzata a magyar önkormányzatiság helyreállítása, és a minőségi közszolgáltatások biztosítása érdekében a Magyar Önkormányzatok Szövetsége által 2022. március 16. napján megfogalmazott legfontosabb lépésekről szóló 10 pontos döntésével egyetért, azt a 2022. április 3-ai választást követően felálló új kormánynak megvalósításra javasolja, és az ebben való közreműködését felajánlja.

**Felelős:** Dr. Nemény András polgármester

(a végrehajtás előkészítéséért:

Dr. Kovács Előd, a Polgármesteri Kabinet vezetője)

**Határidő:** azonnal

***3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

*Horváth Soma alpolgármester*

*Dr. László Győző alpolgármester*

***Meghívottak:*** *Dr. Németh Gábor, a SZOVA Zrt. vezérigazgatója,*

*a SZOVA Szállodaüzemeltető Kft. ügyvezető igazgatója,*

*a SZOVA Projekt Kft. ügyvezető igazgatója*

*Krenner Róbert, a VASIVÍZ ZRt. vezérigazgatója*

*Kovács Márta, a Szombathelyi Távhőszolgáltató Kft. ügyvezetője*

*Horváth Zoltán, az AGORA Savaria Kulturális és Médiaközpont Kft. ügyvezetője*

*Bálint András, a Szombathelyi Képző Központ NKft. ügyvezetője*

*Németh Klára, a Fogyatékkal Élőket és Hajléktalanokat Ellátó Közhasznú NKft. ügyvezetője*

*Szabó Tibor András, a Weöres Sándor Színház NKft. ügyvezetője*

*Dr. Kovácsné Takács Klaudia, a Savaria Városfejlesztési NKft. ügyvezetője*

*Izer Gábor Nándor, a SZOMPARK Kft. ügyvezetője*

*Grünwald Stefánia, a Savaria Turizmus NKft. ügyvezetője*

*Jancsóné Sárdi Katalin, a Vas Megyei Temetkezési Kft. ügyvezetője*

*Taoufik Roland, a SZOMHULL NKft. ügyvezetője*

**97/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Weöres Sándor Színház Nonprofit Kft. 2022. évi üzleti tervét 202.324 eFt önkormányzati működési támogatással, 83 eFt tervezett adózott eredménnyel jóváhagyja.

**Felelős:** Dr. Nemény András polgármester

Dr. Horváth Attila

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Szabó Tibor András, a társaság ügyvezetője)

**Határidő:** azonnal

**98/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Fogyatékkal Élőket és Hajléktalanokat Ellátó Közhasznú Nonprofit Kft. 2022. évi üzleti tervét 120.000 e Ft önkormányzati működési támogatással 0 Ft tervezett adózott eredménnyel jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Németh Klára, a társaság ügyvezetője)

**Határidő:** azonnal

**99/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft. 2022. évi üzleti tervét 318.800 eFt önkormányzati támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Horváth Zoltán, a társaság ügyvezetője)

**Határidő:** azonnal

**100/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft.-vel, valamint a Szombathelyi Képző Központ Nonprofit Kft.-vel szemben fennálló, pótbefizetésből származó követeléséről 2021. december 31. napjával lemond, és a pótbefizetések összegét a társaságok eredménytartaléka javára rendeli átvezetni.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, az AGORA Nonprofit Kft. társaság ügyvezetője

Bálint András, a Szombathelyi Képző Központ Nonprofit Kft. ügyvezetője)

**Határidő:** azonnal

**101/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Képző Központ Nonprofit Kft. 2022. I. félévi üzleti tervét 15.000 eFt önkormányzati támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Bálint András, a társaság ügyvezetője)

**Határidő:** azonnal

**102/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Parkfenntartási Kft. 2022. évi üzleti tervét az Önkormányzat által fizetendő 472.441 eFt vállalkozói díj mellett jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Izer Gábor, a társaság ügyvezetője)

**Határidő:** azonnal

**103/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Vas Megyei Temetkezési Kft. 2022. évi üzleti tervét önkormányzati működési támogatás nélkül jóváhagyja.

**Felelős:** Dr. Nemény András polgármester

Dr. Horváth Attila

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Jancsóné Sárdi Katalin, a társaság ügyvezetője)

**Határidő:** azonnal

**104/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Városfejlesztési Nonprofit Kft. 2022. évi üzleti tervét 50.000 e Ft önkormányzati működési támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal

**105/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Turizmus Nonprofit Kft. 2022. évi üzleti tervét 34.633 eFt önkormányzati működési támogatással jóváhagyásra javasolja a társaság taggyűlésének.

A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Grünwald Stefánia, a társaság ügyvezetője)

**Határidő:** azonnal

**106/2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Távhőszolgáltató Kft. 2022. évi üzleti tervét -231.527 eFt adózás előtti eredménnyel jóváhagyásra javasolja a taggyűlésnek. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a döntést képviselje.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kovács Márta, a társaság ügyvezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**107/2022. (III. 31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a VASIVÍZ ZRt. 2022. évi üzleti tervét jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**108/2022. (III. 31.) Kgy. sz. határozat**

Szombathely Megyei Jogú Város Közgyűlése megtárgyalta a SZOVA Nonprofit Zrt. 2022. évi üzleti tervével kapcsolatos javaslatokat és az alábbi döntéseket hozta:

1. A Közgyűlés egyetért azzal, hogy a SZOVA Nonprofit Zrt. fizikai munkavállalói 2022. január 1-től, szellemi munkavállalói 2022. április 1-től átlagosan 20 %-os béremelést kapjanak. A 20 % béremelés a minimálbér és a garantált bérminimum emeléséből származó béremeléssel együtt értendő. A béremelés a társaság igazgatóira nem vonatkozik.
2. A Közgyűlés jóváhagyja, hogy a SZOVA Nonprofit Zrt. saját forrásból megvalósuló beruházásainak 2022. évi keretösszege 152.655 ezer forint legyen.
3. A Közgyűlés jóváhagyja, hogy a SZOVA Nonprofit Zrt. által a SZOMHULL Nonprofit Kft-nek számlázott alvállalkozói díj 2022. január 1-től 4,05 Ft/liter + ÁFA összegről 4,39 Ft/liter + ÁFA összegre emelkedjen, valamint a SZOMHULL Nonprofit Kft. által fizetendő előleg összege havi 30 millió forint + ÁFA összegről havi 60 millió forint + ÁFA összegre módosuljon és a Közgyűlés felhatalmazza a SZOVA Nonprofit Zrt. vezérigazgatóját és a SZOMHULL Nonprofit Kft. ügyvezetőjét, hogy az alvállalkozói szerződés módosítását aláírják.
4. A Közgyűlés felhatalmazza a SZOVA Nonprofit Zrt. vezérigazgatóját arra, hogy a 10427/33 helyrajzi számú, Hajnóczy József utcai telket a társaság belső szabályzatainak megfelelő versenyeztetési eljárás keretében értékesítse, és amennyiben a versenyeztetési eljárás eredményes, az ingatlan adásvételi szerződést terjessze a Közgyűlés elé jóváhagyásra.
5. A Közgyűlés felkéri a SZOVA Nonprofit Zrt. vezérigazgatóját, hogy a társaság 2022. évi teljes üzleti tervét az Önkormányzattal folytatott egyeztetést követően terjessze a 2022. április havi Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**109/2022. (III.31.) Kgy. számú határozat**

Szombathely Megyei Jogú Város Közgyűlése javasolja a társaság taggyűlésének, hogy a Savaria Turizmus Nonprofit Kft. könyvvizsgálójának – az ügyvezetés felügyelőbizottság egyetértésével tett javaslata alapján – a Könyvdoktor Könyvvizsgáló és Könyvvezető Kft. -t (9700 Szombathely, Szélkerék u. 6., cégjegyzékszám: 18-09-105512, MKVK: 004801, könyvvizsgálatért személyében felelős: Szanyiné Kenedli Csilla bejegyzett könyvvizsgáló, MKVK: 004801) válassza meg 2022. április 2. napjától 2023. április 1. napjáig terjedő határozott időtartamra 40.000,- Ft + ÁFA/hónap díjazás ellenében.

A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Grünwald Stefánia, a társaság ügyvezetője)

**Határidő**: a társaság taggyűlése

**110/2022. (III.31.) Kgy. sz. határozat**

Szombathely Megyei Jogú Város Közgyűlése a 1972/22 hrsz.-ú, természetben a Lovas u. 23. szám alatti ingatlan kezelését a SZOVA Szombathelyi Vagyonhasznosító és Városgazdálkodási Nonprofit Zrt.-től visszaveszi és új kezelőnek 2022. április 1. napjától a Fogyatékkal Élőket és Hajléktalanokat Ellátó Közhasznú Nonprofit Kft.-t jelöli ki.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt vezérigazgatója

Németh Klára, a FÉHE Nonprofit Kft. ügyvezetője)

**Határidő:** 2022. április 1.

**111/2022. (III.31.) Kgy. sz. határozat**

Szombathely Megyei Jogú Város Közgyűlése úgy döntött, hogy-a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján - a Szombathelyi Távhőszolgáltató Kft. részére a

1. 11-es Huszár út 88. szám alatti 406 m² alapterületű hőközpont elhelyezése céljára szolgáló épület- és telekrész,
2. a Karmelita u. 2/C szám alatti 82 m2 alapterületű kazánház,
3. a Bem J. u. 12. pe.1. szám alatti 50 m2 alapterületű hőközpont,
4. a dr. Szabolcs Z. u. 1. fszt. 17. szám alatti 25 m2 alapterületű hőközpont
5. a dr. Szabolcs Z. u. 12. fszt. 1. szám alatti 55 m2 alapterületű hőközpont,
6. a Fő tér 17. szám alatti 67 m2 alapterületű hőközpont,
7. a Hunyadi u. 49. szám alatti 38 m2 alapterületű hőközpont,
8. a Malom u. 2. szám alatti 69 m2 alapterületű hőközpont,
9. a Petőfi S. u. 41. fszt. 7. szám alatti 182 m2 alapterületű kazánház,
10. a Rohonci u.11. szám alatti 71 m2 alapterületű hőközpont,
11. a Rohonci u. 64. fszt. 5. szám alatti 71 m2 alapterületű hőközpont,
12. a Szent Márton u. 24. szám alatti 56 m2 alapterületű hőközpont, valamint
13. a Váci M. u. 60. fszt. 1. szám alatti 70 m2 alapterületű hőközpont elhelyezésére szolgáló

helyiségek ingyenes használati jogviszonyát – 10 évvel – 2031. december 31. napjáig, változatlan feltételekkel meghosszabbítja.

A Közgyűlés felkéri a kezelő SZOVA NZrt. vezérigazgatóját az ingyenes használatba adási megállapodások módosítására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA NZrt. vezérigazgatója)

**Határidő:** azonnal

**112/2022. (III.31.) Kgy. sz. határozat**

Szombathely Megyei Jogú Város Közgyűlése úgy döntött, hogy -a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján - a Szombathelyi Távhőszolgáltató Kft. részére a szombathelyi 6467/9 hrsz.-ú, Rákóczi F. u. 1-3. szám alatt található, 352 m² nagyságú ingatlanrészen fennálló ingyenes használati jogviszonyát 10 évvel, 2032. március 31. napjáig meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert az ingyenes használatra vonatkozó szerződés módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**113/2022. (III.31.) Kgy. sz. határozat**

1./ Szombathely Megyei Jogú Város Közgyűlése hozzájárul ahhoz, hogy a PRENOR Kft. az általa bérelt önkormányzati tulajdonban lévő szombathelyi 2/7 hrsz-ú, telephely megnevezésű ingatlanon lévő fűtéskorszerűsítést és nyílászáró cserét elvégezze, és ezen felújítási munkák, valamint a hűtőház tetőfelújításának 2022-re áthúzódó költségét 9.689.836,- Ft + ÁFA összegben a 2013. április 24. napján kelt „Bérleti szerződés megújítása” címet viselő megállapodás alapján fizetendő bérleti díjba beszámítsa.

2./ A Közgyűlés elhatározza, hogy a költségvetési rendelet következő módosítása során az 1./ pontban megjelölt 2022. évi beszámításnak a fedezetéről gondoskodik.

3./ A Közgyűlés felkéri a PRENOR Kft. ügyvezetőjét, hogy a felújítási munkálatok teljesítését igazolja az Önkormányzat felé. A Közgyűlés felhatalmazza a Polgármestert, hogy teljesítés elfogadása tekintetében, és a bérbeszámítási igénynek a 2022. évi bérleti díj vonatkozásában történő elfogadásáról nyilatkozzon.

**Felelős**: Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a PRENOR Kft. ügyvezetője)

**Határidő:** 1./ pont: a költségvetési rendelet következő módosítását követő 15 napon belül

2./ pont: a költségvetési rendelet következő módosítása

3./ pont: a teljesítés elfogadását követően

***Ülésen kiosztottak alapján:***

**114/2022 (III.31). Kgy. sz. határozat**

1. Szombathely Megyei Jogú Város Közgyűlése felkéri a Szombathelyi Pingvinek Jégkorong Klub elnökét, hogy az egyesület a létesítmény használatba vételi engedélyének kiadását követően kezdje meg a Fedett Jégcsarnok üzemeltetését, és két hónapig üzemeltesse azt.
2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Nonprofit Zrt. és a Szombathelyi Pingvinek közötti együttműködési szerződés módosítását a mellékelt szerződés tervezet szerinti tartalommal aláírja.
3. A Közgyűlés felkéri a SZOVA Nonprofit Zrt. vezérigazgatóját, hogy a két hónapos üzemeltetési időszak tapasztalatai alapján a tulajdonos Szombathelyi Pingvinek Jégkorong Klubbal közösen dolgozzon ki javaslatot a jégcsarnok hosszú távú üzemeltetésére vonatkozóan, és terjessze azt a Közgyűlés elé jóváhagyásra.
4. A Közgyűlés úgy határoz, hogy a Jégcsarnok üzemeltetési költségeihez – amennyiben szükséges, a költségek felmerülésekor – legfeljebb 5.000.000 Ft működési támogatást biztosít a Szombathelyi Pingvinek Jégkorong Klub részére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**115/2022. (III. 31.) Kgy. sz. határozat**

Szombathely Megyei Jogú Város Közgyűlése – tekintettel arra, hogy a korábban használt gépjármű baleset következtében olyan mértékben megsérült, hogy további használata nem lehetséges – hozzájárul ahhoz, hogy a Vas Megyei Temetkezési Kft. halottszállítási feladatai ellátása érdekében nettó 8.836 eFt értékben 1 db Volkswagen Transporter típusú gépjárművet lízingeljen.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

***4./ Javaslat fejlesztésekkel kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**116/2022. (III. 31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város 2014-2020 időszaki Integrált Területi Programjában keletkezett maradvánnyal, valamint további költségnövekmény igénnyel kapcsolatos intézkedésekről szóló tájékoztatást tudomásul veszi.

**Előadók:** Dr. Nemény András, polgármester

Dr. Horváth Attila, alpolgármester

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**117/2022. (III. 31.) Kgy. sz. határozat**

1. Szombathely Megyei Jogú Város Közgyűlése a Gothard-kastély állagmegóvására kapott támogatás felhasználásával kapcsolatban tett intézkedésekről szóló beszámolót megismerte, azt elfogadja, és a projekt előterjesztés szerinti folytatásával egyetért.
2. A Közgyűlés felkéri a polgármestert, hogy a projekt módosított tartalmának jóváhagyása érdekében a szükséges intézkedéseket megtegye.
3. A Közgyűlés tudomásul veszi, hogy Szent Márton Terv II. MVP projektben fel nem használt 200 millió Ft tekintetében Szombathely Megyei Jogú Város Önkormányzata visszafizetési kötelezettségét teljesítette.
4. A Közgyűlés felkéri a polgármestert, hogy a Multifunkcionális telephely és a Gothard-kastély műszaki tartalmának kialakulását követően hozzon döntést a fel nem használt 200 millió Ft összegű MVP támogatás felhasználási céljáról, és tegye meg a szükséges intézkedéseket.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője

Nagyné Dr. Gats Andrea, a Jogi és Képviselői Osztály vezetője)

**Határidő:** 1. és 3. pont: azonnal

2. pont: 2022. augusztus 31.

4. pont: 2022. szeptember 30.

***5./ Javaslat a Szombathely Megyei Jogú Város területén végzett távhőszolgáltatásról szóló 8/2013.(III.6.) önkormányzati rendelet módosítására***

***Előadók:*** *Dr. Nemény András polgármester*

*Horváth Soma alpolgármester*

*Dr. Károlyi Ákos jegyző*

***Meghívott:*** *Kovács Márta, a Távhőszolgáltató Kft. ügyvezető igazgatója*

**Szombathely Megyei Jogú Város Önkormányzata Közgyűlésének**

**5/2022. (IV.6.) önkormányzati rendelete**

**a Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet módosításáról**

***6./ Javaslat 2021. évi belső ellenőrzések végrehajtásával kapcsolatos döntések meghozatalára***

***Előadó:*** *Dr. Károlyi Ákos jegyző*

**118/2022. (III.31.) Kgy. sz. határozat**

Szombathely Megyei Jogú Város Közgyűlése a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 49. § (3a) bekezdése alapján Szombathely Megyei Jogú Város Önkormányzatának 2021. évi ellenőrzési jelentését a hozzá kapcsolódó 1-5. számú mellékletekkel együtt jóváhagyja.

|  |  |
| --- | --- |
| **Felelős:** | Dr. Nemény András polgármester  Dr. Károlyi Ákos jegyző  /A végrehajtás előkészítéséért: Dr. Andorné Fodor Ágnes,  a Belső Ellenőrzési Iroda vezetője/ |
| **Határidő:** | azonnal |

**119/2022. (III.31.) Kgy. sz. határozat**

A Közgyűlés a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 49. § (3a) bekezdése alapján

1. az Önkormányzat által fenntartott költségvetési szervek 2021. évre vonatkozó éves ellenőrzési jelentései alapján készített éves összefoglaló ellenőrzési jelentést az előterjesztés 6. számú melléklete szerinti,
2. a Szombathelyi Köznevelési GAMESZ 2021. évre vonatkozó belső ellenőrzési jelentését (annak részeként az önkormányzati fenntartású óvodákban végzett ellenőrzéseket) az előterjesztés 7. számú melléklete szerinti,
3. a Szombathelyi Egészségügyi és Kulturális GESZ 2021. évre vonatkozó belső ellenőrzési jelentését (annak részeként az Agora Szombathelyi Kulturális Központnál, a Mesebolt Bábszínháznál, a Savaria Szimfonikus Zenekarnál, a Berzsenyi Dániel Megyei Hatókörű Város Könyvtárnál, a Savaria Megyei Hatókörű Városi Múzeumban valamint a Szombathely Városi Vásárcsarnoknál végzett ellenőrzéseket) az előterjesztés 8. számú mellékletei szerinti,
4. a Szombathelyi Egyesített Bölcsődei Intézmény 2021. évre vonatkozó belső ellenőrzési jelentését az előterjesztés 9. számú melléklete szerinti,
5. a Pálos Károly Szociális Szolgáltató Központ és Gyermekjóléti Szolgálat 2021. évre vonatkozó belső ellenőrzési jelentését az előterjesztés 10. számú melléklete szerinti

tartalommal jóváhagyja.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  /a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője/ |
| **Határidő:** | azonnal |

***7./ Javaslat közétkeztetéssel kapcsolatos döntés meghozatalára***

***Előadók:*** *Dr. Nemény András polgármester*

*Dr. László Győző alpolgármester*

**120/2022.(III.31.) Kgy. sz. határozat**

1. A Közgyűlés megállapítja, hogy az ELAMEN Zrt. a Közgyűlés által jóváhagyott fejlesztési programban foglalt infrastrukturális fejlesztéseket nettó 314.630.000 Ft összegben maradéktalanul megvalósította.
2. A Közgyűlés egyetért azzal, hogy az Önkormányzat és az ELAMEN Zrt. között 2017. június 15. napján a „Szombathely Megyei Jogú Város Önkormányzat étkeztetési kötelezettségébe tartozó óvodák, általános és középiskolák, kollégiumok étkeztetési feladatainak ellátása” tárgyban megkötött vállalkozási szerződés – a szerződés 9.2. pontjára tekintettel - változatlan feltételekkel 2027. július 31. napjáig meghosszabbításra kerüljön.
3. A Közgyűlés felkéri a polgármestert, hogy a Közgyűlés döntéséről az ELAMEN Zrt.-t tájékoztassa, és felhatalmazza, hogy a szerződés hosszabbításáról szóló megállapodást aláírja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője/

**Határidő**: azonnal (az 1. és 2. pont vonatkozásában)

2022. április 30. (a 3. pont vonatkozásában)

***8./ Javaslat háziorvosi praxissal kapcsolatos döntés meghozatalára***

***Előadók:*** *Dr. Nemény András polgármester*

*Dr. László Győző alpolgármester*

**121/2022. (III.31.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Jáki út 35. szám alatti 5. számú felnőtt háziorvosi körzetben a háziorvosi feladatokat – az Országos Kórházi Főigazgatóság és a Magyar Orvosi Kamara támogató véleménye esetén - **Dr. Legli Veronika** helyett **Dr. Kiss Gabriella** lássa el **2022. szeptember 1.** napjától.
2. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Legli Veronikával kötendő megállapodás, valamint a Dr. Kiss Gabriellával kötendő 164/2015. (IV.16.) Kgy. sz. határozat szerinti előszerződés és a 340/2017. (XII.14.) Kgy. sz. határozat szerinti feladat-ellátási szerződés aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal /az 1. pont vonatkozásában/

2022. augusztus 31. /a 2. pont vonatkozásában/

***9./ Tájékoztató a lejárt határidejű közgyűlési határozatok végrehajtásáról***

***Előadó:*** *Dr. Károlyi Ákos jegyző*

**122/2022. (III.31.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 32/2021. (VI.24.) Kgy. sz. határozat határidejének a 2022. áprilisi Közgyűlésre történő módosítását.

3. A Közgyűlés jóváhagyja a 143/2021. (IX.30.) Kgy. sz. határozat 2. pontja határidejének 2022. június 30. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** a 2-3. pontokban foglaltak szerint

***10./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**123/2022. (III. 31.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal